Diari Oficial de la Generalitat Valenciana


Sumari del DOGV 6349, del 07-09-2010 (2010/9077)

Notificació de la sentència dictada en el judici ordinari número 524/2009.
--------------------------------------------------------------------------

### Dades del document

Número de DOGV
:   6349

Data del DOGV
:   07-09-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/9077


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el judici ordinari número 524/2009. [2010/9077]  
Judici ordinari 000524/2009   
Demandant: Hormigones Bell, SL.   
Procuradora: María Elisa Pascual Casanova.   
Demandats: Raúl Badía Vidal, Javier Moya Rivas, Enrique López Bermeo i Juan Fernández Moncayo.  
Jorge Víctor Iglesias de Baya, secretari del Jutjat Mercantil número 2 de València, faig saber:  
Que en aquest Jutjat a càrrec meu, se segueixen les actuacions de judici ordinari 000524/2009 a instàncies de Hormigones Bell, SL, representada per la procuradora María Elisa Pascual Casanova contra Javier Moya Rivas i altres, en què mitjançant la resolució del dia de hui he disposat, com ara ho efectue, notificar la sentència dictada en les actuacions indicades al demandat en parador ignorat Javier Moya Rivas.   
La sentència té l'encapçalament i part dispositiva que literalment són així:  
«Sentència número 226/10  
València, 29 de juny de 2010  
María del Mar Fernández Barjau, jutgessa de reforç del Jutjat Mercantil número 2 de València, he vist aquestes actuacions de judici ordinari número 524/09, promogudes a instàncies de la procuradora Elisa Pascual Casanova, en nom i representació de la mercantil Hormigones Bell, SL, assistida pel lletrat Juan Luis Lopez Escrivá, contra Raúl Badía Vidal, Javier Moya Rivas, Enrique López Bermeo i Juan Fernández Moncayo, declarats tots ells en rebel·lia processal, sobre responsabilitat dels administrador socials, d'acord amb els següents.   
Dispositiva  
Estime totalment la demanda interposada per la procuradora senyora Pascual Casanova, en nom i representació de la mercantil Hormigones, Bell, SL, contra Raúl Badía Vidal, Javier Moya Rivas, Enrique López Bermeo i Juan Fernández Moncayo, tots ells en rebel·lia processal, i condemne tots els demandats a abonar solidàriament a la mercantil actora la suma total de 5.047,95 euros, més els interessos legals des de la presentació de la demanda i les costes causades en aquesta instància.   
Notifiqueu aquesta resolució a les parts, i feu-los saber que contra aquesta resolució es pot interposar un recurs d'apel·lació davant la Secció Novena de l'Audiència Provincial de València, que cal preparar mitjançant un escrit que es presentarà en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (article 457.2 LECn).   
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. Haurà de constituir-se el dipòsit mitjançant l'ingrés de la quantitat indicada al banc Banesto, en el compte corresponent a aquest expedient, indicant en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa. En el cas que es realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), s'indicarà, en el camp «Concepte», el número de compte, el codi i la data en la forma exposada en el paràgraf anterior.   
Expediu un certificat d'aquesta sentència i uniu-lo a les actuacions, i incloeu l'original en el llibre de sentències civils d'aquest Jutjat.   
Aquesta és la meua sentència, que pronuncie, mane i firme».  
I perquè valga de notificació de la sentència als demandats en parador ignorat, de conformitat amb el que disposa l'article 497.2 de la Llei d'Enjudiciament Civil, expedisc aquest edicte.  
València, 29 de juny de 2010.- El secretari: Jorge Víctor Iglesias de Baya.